CELEX: 32017R1801
Language: mt
Date: 2017-07-13 00:00:00
Title: Regolament Delegat tal-Kummissjoni (UE) 2017/1801 tat-13 ta' Lulju 2017 li jikkoreġi xi wħud mill-verżjonijiet lingwistiċi tar-Regolament Delegat (UE) 2016/2250 li jistabbilixxi pjan ta' skartar għal ċertu sajd demersali fil-Baħar tat-Tramuntana u fl-ilmijiet tal-Unjoni tad-Diviżjoni IIa tal-ICES

7.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 259/18
            
         REGOLAMENT DELEGAT TAL-KUMMISSJONI (UE) 2017/1801
   tat-13 ta' Lulju 2017
   li jikkoreġi xi wħud mill-verżjonijiet lingwistiċi tar-Regolament Delegat (UE) 2016/2250 li jistabbilixxi pjan ta' skartar għal ċertu sajd demersali fil-Baħar tat-Tramuntana u fl-ilmijiet tal-Unjoni tad-Diviżjoni IIa tal-ICES
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (1), u b'mod partikolari l-Artikolu 15(6) tiegħu,
   Billi:
   
               (1)
            
            
               L-Artikolu 6 tar-Regolament Delegat tal-Kummissjoni (UE) 2016/2250 (2) jistabbilixxi eżenzjoni de minimis mill-obbligu ta' ħatt l-art għal ċertu speċijiet maqbuda bl-użu ta' ċerti rkapti.
            
         
               (2)
            
            
               Il-verżjoni lingwistika Ċeka, Daniża, Ġermaniża, Slovakka u Taljana tar-Regolament Delegat (UE) 2016/2250 fihom żball fl-Artikolu 6(f) dwar it-tipi ta' rkaptu użat.
            
         
               (3)
            
            
               Il-verżjoni lingwistika Daniża tar-Regolament Delegat (UE) 2016/2250 fiha żbalji addizzjonali fl-Artikolu 6(e), (f) u (g) dwar l-ispeċijiet suġġetti għal-eżenzjoni de minimis; fl-Artikolu 8(2)(c) u (d) u fl-Artikolu 8(3) dwar il-miżuri tekniċi u speċifiċi fi Skagerrak u fl-Anness, in-nota f'qiegħ il-paġna 3 dwar id-definizzjoni tal-bastimenti koperti. Il-verżjonijiet lingwistiċi l-oħrajn mhumiex affettwati.
            
         
               (4)
            
            
               Għalhekk ir-Regolament Delegat (UE) 2016/2250 jenħtieġ li jiġi kkoreġut skont dan.
            
         
               (5)
            
            
               Sabiex ikun hemm kundizzjonijiet ekwi għas-sajjieda kollha li jibbenefikaw mill-eżenzjoni de minimis, dan ir-Regolament Delegat għandu jiġi applikat b'effett mid-data ta' applikazzjoni stabbilita fir-Regolament Delegat (UE) 2016/2250,
            
         ADOTTAT DAN IR-REGOLAMENT:
   Artikolu 1
   
      (ma japplikax għal-lingwa Maltija)
   
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Jannar 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta' Lulju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 28.12.2013, p. 22.
   
      (2)  Ir-Regolament Delegat tal-Kummissjoni (UE) 2016/2250 tal-4 ta' Ottubru 2016 li jistabbilixxi pjan ta' skartar għal ċertu sajd demersali fil-Baħar tat-Tramuntana u fl-ilmijiet tal-Unjoni tad-Diviżjoni IIa tal-ICES (ĠU L 340, 15.12.2016, p. 2).